Diari Oficial de la Generalitat Valenciana


Sumari del DOGV 3018, del 20-06-1997 (1997/1491)

RESOLUCIÓ de 14 de maig, del Rectorat de la Universitat de València, per la qual es convoca a concurs públic una plaça de becari d'investigació al Departament d'Informàtica i Electrònica de la Facultat de Física.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3018

Data del DOGV
:   20-06-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/1491


Data del document
:   14-05-1997

Organisme emissor
:   Universitat de València

Tipus de document
:   Resolució

RESOLUCIÓ de 14 de maig, del Rectorat de la Universitat de València, per la qual es convoca a concurs públic una plaça de becari d'investigació al Departament d'Informàtica i Electrònica de la Facultat de Física.  
Aquest Rectorat, fent ús de les competències que li atribueix l'article 4 de l'Ordre Ministerial, de 27 de març de 1986, i segons el que estableixen els estatuts d'aquesta Universitat, convoca a concurs públic una plaça de becari d'investigació, d'acord amb les següents:  
Bases de la convocatòria  
1. Títol del projecte.  
Convenio de Asesoría con la Dirección General de Tráfico, dirigit pel professor Gregorio Martín Quetglás, del Departament d'Informàtica i Electrònica de la Facultat de Física.  
2. Nombre de places: 1.  
3. Perfil de la beca.  
3.1. Requisits:  
3.1.1. Llicenciat en Física, especialitat d'Electrònica i Informàtica.  
3.1.2. Alumne de tercer cicle (o compromís de matricular-s'hi).  
3.2. Mèrits que es valoraran:  
3.2.1. Experiència en projectes europeus.  
3.2.2. Bon nivell d'anglés.  
3.2.3. Coneixements de telemàtica del transport.  
3.2.4. Coneixement de bases de dades.  
3.3. Objectius del becari: investigar l'ús del RDS-TMC en gestió del trànsit. Dissenyar i provar un servidor d'informàtica de trànsit basat en RDS-TMC.  
3.4. Condicions de la beca.  
3.4.1. Durada: 1 any prorrogable.  
3.4.2. Dotació: 150.000 pessetes/mes brutes.  
3.4.3. Incompatibilitat amb qualsevol altra beca o ajuda finançada amb fons públics o privats, així com amb qualsevol sou o salari, excepte els contractes derivats de l'aplicació de l'article 11 de la Llei de Reforma Universitària (Llei 11/1983, de 25 d'agost).  
3.4.4. Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la Universitat.  
3.4.5. L'aprofitament d'aquesta beca podrà quedar sense efecte de no realitzar-se les aportacions econòmiques que, per projecte d'investigació, conveni o contracte amb la Universitat de València, donaren origen a aquesta convocatòria.  
3.4.6. Igualment, la beca podrà quedar sense efecte per incompliment de les obligacions del becari, o per informe negatiu raonat del director de la beca.  
3.4.7. La presentació de sol·licitud per a la concessió de la beca implicarà la total acceptació de les bases d'aquesta convocatòria per part dels sol·licitants.  
4. Documentació.  
Instància. Certificat acadèmic i curriculum vitae amb fotocòpia que justifique, l'adequació al perfil proposat i els mèrits aportats.  
5. Termini de presentació de sol·licituds.  
Les sol·licituds s'hauran de presentar al Registre General de la Universitat de València, durant els 15 dies hàbils següents a la data de publicació d'aquesta convocatòria, adreçades al vicerector d'Investigació.  
6. Procediment de selecció.  
La Permanent de la Comissió d'Investigació avaluarà les sol·licituds, segons el Reglament per a la Selecció de Becaris d'Investigació de la Universitat de València a càrrec de Projectes d'Investigació, aprovat per la Junta de Govern d'aquesta Universitat el 28 de maig de 1993. Les decisions de caràcter científic no podran ser recorregudes.  
7. Informació.  
Per a qualsevol informació sobre requisits i documentació, caldrà adreçar-se al Negociat d'Investigació de la Universitat de València.  
Contra aquesta resolució, que posa fi a la via administrativa, s'hi podrà presentar un recurs contenciós administratiu davant el Tribunal Superior de Justícia de la Comunitat Valenciana, amb la comunicació prèvia a la Universitat Valenciana, segons estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos comptadors des de l'endemà de la data de la publicació.  
València, 14 de maig de 1997.- El vicerector d'Investigació: Juli Peretó Magraner.